ai4bharat/Pralekha huggingface dataset:
PIB Headquarters
நபார்டு கிராமியத் திருவிழா – கல்லூரி மாணவர்களுக்கு பரிசளிப்பு
தேசிய வேளாண்மை மற்றும் ஊரக வளர்ச்சி வங்கி , தமிழ்நாடு மண்டல அலுவலகம் கடந்த டிசம்பர் 12ஆம் தேதி முதல் 15ஆம் தேதி வரை 4 நாட்களுக்கு நபார்டு கிராமிய திருவிழா என்ற கைவினை, கைத்தறி, சுய உதவிக் குழுக்கள் மற்றும் உழவர் உற்பத்தி நிறுவனங்களின் தயாரிப்புகளுக்கான விற்பனைக் கண்காட்சியை நடத்தியது. அப்போது, கல்லூரி மாணவர்களுக்காக வினாடி-வினா உட்பட பல்வேறு போட்டிகளை நடத்தியது. அந்தப் போட்டிகளில் சென்னையின் பல்வேறு கல்லூரிகளையும் சேர்ந்த மாணவ, மாணவிகள் ஆர்வத்துடன் பங்கேற்றனர். போட்டிகளில் வென்ற மாணவ, மாணவியருக்கு ரொக்கப்பரிசும். சான்றிதழும் வழங்கும் நிகழ்ச்சி நபார்டு வங்கியின் மண்டல அலுவலகத்தில் 18.12.19 அன்று நடைபெற்றது. நபார்டு தமிழ்நாடு மண்டல அலுவலகத்தின் தலைமைப் பொது மேலாளர் திருமதி. பத்மா ரகுநாதன் பரிசுகளையும், சான்றிதழ்களையும் வழங்கினார்.
சென்னை நுங்கம்பாக்கம் வள்ளுவர் கோட்டம் நெடுஞ்சாலையில் அமைந்துள்ள அன்னை தெரசா கண்காட்சி அரங்கில் நடைபெற்ற கிராமிய திருவிழா கண்காட்சியை கடந்த 12ஆம்தேதி தமிழக அரசின் தலைமைச் செயலாளர் திரு.கே.சண்முகம் துவக்கி வைத்தார். நபார்டு தலைமைப் பொது மேலாளர் திருமதி. பத்மா ரகுநாதன். கிராமியத் திருவிழாவின் நோக்கத்தை விளக்கும்போது, “கிராமப்புறங்களில் வசிக்கும் கைவினைக் கலைஞர்களிடம் பாரம்பரிய கலைத்திறமைகள் கொட்டிக் கிடக்கின்றன. சுய உதவிக் குழுக்களின் பெண்கள் திறன் மேம்பாட்டுப் பயிற்சிகள் முலமாக தனியாகவும். கூட்டாகவும் சுய தொழிலில் ஈடுபட்டு, பல்வகையான பொருட்களைத் தயாரிக்கிறார்கள். நமது நெசவுக் கலைஞர்களின் கைத்திறன் உலகறிந்த ஒன்று. பொருட்களை விற்பனை செய்வதுதான் இவர்களுக்கு இருக்கும் பெரிய சவால். ஆகவே, அவர்களுக்கு உதவும் வகையில் நபார்டு ஜனவரியில் பொங்கல் சமயத்தில் முதல் “கிராமியத் திருவிழாவினை” வெற்றிகரமாக நடத்தியது. அதனை விரிவுபடுத்தி அகில இந்திய அளவிலான பங்கேற்புடன் இந்தக் கிராமியத் திருவிழா நடைபெற்றது” என்று கூறினார்.
”இளைய தலைமுறையினருக்கும், பாரம்பரிய கிராமியக் கலைஞர்களுக்கும் இடையிலான பாலமாக நபார்டு செயல்படுகிறது. நபார்டு மூலமாக கிராமப்புற கைவினைக் கலைஞர்களின் திறமைகளை நேரடியாகக் காணும் வாய்ப்பு கிட்டியது” என்று போட்டிகளில் வெற்றி பெற்று, பரிசளிப்பு நிகழ்ச்சியில் பங்கேற்ற கல்லூரி மாணவ, மாணவிகள் மகிழ்ச்சியுடன் தெரிவித்தனர் என்று நபார்டு வெளியிட்டுள்ள செய்திக்குறிப்பு கூறுகிறது.
சுகாதாரம் மற்றும் குடும்ப நலத்துறை அமைச்சகம்
புதுதில்லி எய்ம்ஸ், சண்டிகர்பிஜிஐஎம்இஆர், புதுச்சேரி ஜிப்மர் ஆகிய மருத்துவமனைகளில் மத்திய அரசின் சுகாதாரத்திட்டப் பயனாளிகளுக்கு தற்போது இலவச சிகிச்சை வசதிகள் கிடைக்கும்
புதுதில்லி எய்ம்ஸ், சண்டிகர் பிஜிஐஎம்இஆர், புதுச்சேரி ஜிப்மர் ஆகிய மருத்துவமனைகளில் மத்திய அரசின் சுகாதாரத் திட்டப் பயனாளிகளுக்கு  தற்போது இலவச சிகிச்சை வசதிகள் கிடைக்கும். இதற்கான புரிந்துணர்வு ஒப்பந்தம் மத்திய சுகாதாரத்துறை செயலாளர் திரு ராஜேஷ் பூஷன் தலைமையில் புதுதில்லி எய்ம்ஸ், சண்டிகர் பிஜிஐஎம்இஆர், புதுச்சேரி ஜிப்மர் மருத்துவமனைகளின் பிரதிநிதிகள் மத்திய அரசின் சுகாதாரத் திட்டப் பிரதிநிதிகள் இடையே இன்று கையெழுத்தானது.
மத்திய அரசின் சுகாதாரத் திட்டப் பயனாளிகள் குறிப்பாக ஓய்வூதியதாரப் பயனாளிகள் நலனுக்காக புதுதில்லி எய்ம்ஸ், சண்டிகர் பிஜிஐஎம்இஆர், புதுச்சேரி ஜிப்மர் மருத்துவமனைகளில் சிகிச்சை வசதிகள் விரிவுபடுத்தப்பட்டுள்ளதாக திரு ராஜேஷ் பூஷன் தெரிவித்தார். இதன் மூலம் மத்திய அரசின் சுகாதாரத் திட்டப்பயனாளிகள் இம்மருத்துவமனைகளில் சிறந்த மருத்துவ சிகிச்சையை பெற முடியும் என்று அவர் கூறினார். இந்நடவடிக்கையின் மூலம் மருத்துவமனைகளில் முன்னதாக பணம் செலுத்தி அதன் பிறகு அதனை மத்திய அரசின் சுகாதாரத் திட்டம் மூலம் திரும்ப்ப் பெறப்படுவது களையப்பட்டுள்ளதாகவும் இது நேரத்தை மிச்சப்படுத்தி, எழுத்து வேலைகளை குறைத்துள்ளதாகவும் அவர் குறிப்பிட்டார்.
அதிகரித்து வரும் நோயாளிகளின் எண்ணிக்கையை கருத்தில் கொண்டு அவர்களுக்கு சிறந்த மருத்துவ சிகிச்சையை அளிக்கும் வகையில் மத்திய அரசின் சுகாதாரத் திட்டத்தின் கீழ் இணைக்கப்பட்டுள்ள மருத்துவமனைகளின் எண்ணிக்கையை அதிகரிக்க மத்திய அரசு நோக்கமாக கொண்டுள்ளது என்று அவர் கூறினார்.
சுகாதாரம் மற்றும் குடும்ப நலத்துறை அமைச்சகம்
இறப்பு விகிதத்தை மிகைப்படுத்திக் காட்டிய உலக சுகாதார அமைப்பு
கணித மாதிரிகளின் அடிப்படையில் உயிரிழப்புகளின் மதிப்பீட்டை மிகைப்படுத்தி காட்ட உலக சுகாதார அமைப்பு பின்பற்றும் நடைமுறைக்கு இந்தியா தொடர்ந்து எதிர்ப்பு தெரிவித்து வருகிறது. இதுபோன்ற மாதிரிகளால் ஏற்படும் முடிவுகள், நடைமுறை மற்றும் செயல்பாடுகளுக்கு இந்தியா எதிர்ப்பு தெரிவித்து வரும் போதிலும், இந்தியா தெரிவிக்கும் ஆட்சேபங்களுக்கு உரிய தீர்வு காணாமல், உயிரிழப்புகள் குறித்த மிகைப்படுத்தப்பட்ட மதிப்பீட்டை உலக சுகாதார அமைப்பு வெளியிட்டுள்ளது. இந்தியாவின் தலைமைப்பதிவாளரால் சிவில் பதிவு நடைமுறை வாயிலாக வெளியிடப்பட்ட அதிகாரப்பூர்வ புள்ளி விவரங்கள் கிடைக்கும் நிலையில், இந்தியா தொடர்பான மிகைப்படுத்தப்பட்ட உயிரிழப்பு எண்ணிக்கைகளுக்கு கணித மாதிரிகளை பயன்படுத்த வேண்டாம் எனவும் உலக சுகாதார அமைப்புக்கு இந்தியா ஏற்கனவே தெரிவித்துள்ளது. இந்தியாவில் பிறப்பு-இறப்பு பதிவு மாபெரும் பணி என்பதோடு, பல தசாப்தங்களுக்கு முந்தைய சட்ட நடைமுறைகள், அதாவது “பிறப்பு-இறப்பு பதிவுச்சட்டம் 1969”-ன்படி, தான் நிர்வகிக்கப்படுகிறது. இந்திய தலைமை பதிவாளரால் ஆண்டுதோறும் வெளியிடப்படும் மாதிரிப்பதிவு புள்ளி விவரங்கள் மற்றும் சிவில் பதிவு விவரங்களை, ஏராளமான ஆராய்ச்சியாளர்கள், கொள்கை வகுப்பாளர்கள் மற்றும் உள்நாட்டையும், வெளிநாடுகளையும் சேர்ந்த விஞ்ஞானிகளால் பயன்படுத்தப்பட்டு வருகிறது.
இந்திய தலைமைப்பதிவாளர் அலுவலகம் நூற்றாண்டு பழமை வாய்ந்த அமைப்பு என்பதோடு, இது மாநில / யூனியன் பிரதேசங்களின் தலைமைப்பதிவாளர்கள் மற்றும் நாடு முழுவதும் உள்ள சுமார் 3 லட்சம் பதிவாளர்கள் / துணைப் பதிவாளர்களின் உதவியுடன் செயல்பட்டுவருகிறது.
நாடுகளை நிலை-1, நிலை-2 என வகைப்படுத்த உலக சுகாதார அமைப்பு பயன்படுத்தும் புள்ளி விவரங்களில் முரண்பாடுகள் இருப்பதை இந்தியா சுட்டிக்காட்டி இருப்பதோடு, தவறான கணித மாதிரிகளின் மதிப்பீட்டை பயன்படுத்தி இந்தியாவை இரண்டாம் நிலை நாடு என சித்தரித்திருப்பதை எதிர்த்தும் கேள்வி எழுப்பப்பட்டுள்ளது.
இந்திய தலைமைப்பதிவாளர் வெளியிட்ட அதிகாரப்பூர்வ புள்ளி விவரங்கள், உலக சுகாதார அமைப்புடன் பகிர்ந்து கொள்ளப்பட்ட போதிலும், அந்த அமைப்பு அரசால் அனுப்பப்பட்ட புள்ளி விவரங்களை தங்களுக்கு சாதகமாக புறக்கணித்து விட்டு, இந்தியாவால் தொடர்ந்து ஆட்சேபிக்கப்படும் ஒரு நடைமுறை மற்றும் ஆதாரங்களைக் கொண்டு மிகைப்படுத்தப்பட்ட உயிரிழப்பு மதிப்பீடுகளை வெளியிட்டுள்ளது என மத்திய சுகாதாரத்துறை தெரிவித்துள்ளது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1823012
ஜவுளித்துறை அமைச்சகம்
இந்திய பொம்மை கண்காட்சி 2021-ஐ பிப்ரவரி 27-ஆம் தேதி பிரதமர் துவக்கி வைக்கிறார்
இந்திய பொம்மை கண்காட்சி 2021-ஐ வரும் பிப்ரவரி 27-ஆம் தேதி காலை 11 மணிக்கு காணொலிக் காட்சி வாயிலாக பிரதமர் திரு நரேந்திர மோடி துவக்கி வைப்பார்.
பொம்மைகள், குழந்தையின் மன வளர்ச்சியில் குறிப்பிடத்தக்க பங்காற்றுவதுடன், அவர்களின் உளவியல் தசைகளின் இயக்கம் மற்றும் அறிவாற்றல் திறமைகளை மேம்படுத்தவும் உதவுகிறது.
கடந்த 2020-ஆம் ஆண்டு ஆகஸ்ட் மாதம் மனதின் குரல் நிகழ்ச்சியில், செயல்களை ஊக்கப்படுத்துவதில் மட்டுமல்லாமல், லட்சியங்களை நோக்கி முன்னேறச் செய்யும் உந்து சக்தியாகவும் பொம்மைகள் விளங்குவதாக பிரதமர் குறிப்பிட்டிருந்தார்.
குழந்தையின் முழுமையான வளர்ச்சியில் பொம்மைகளின் முக்கிய பங்கை குறிப்பிட்ட பிரதமர், இந்தியாவில் பொம்மைகளின் தயாரிப்பை ஊக்குவிப்பது பற்றியும் முன்னதாக வலியுறுத்தினார். பிரதமரின் இந்த தொலைநோக்கு பார்வையுடன் இந்திய பொம்மை கண்காட்சி 2021 நடைபெறவிருக்கிறது.
கண்காட்சியை பற்றி:
இந்த கண்காட்சி பிப்ரவரி 27 முதல் மார்ச் 2-ஆம் தேதி வரை நடைபெறும். நிலையான இணைப்புகளை உருவாக்கவும், பொம்மை தொழிலில் ஒட்டுமொத்த வளர்ச்சி குறித்த விவாதங்களை ஊக்குவிக்கவும் வாங்குவோர், விற்பனையாளர்கள், மாணவர்கள், ஆசிரியர்கள், வடிவமைப்பாளர்கள் உள்ளிட்ட அனைத்து பங்குதாரர்களையும் காணொலி வாயிலாக இணைப்பதே இந்தக் கண்காட்சியின் நோக்கமாகும்.
இந்தத் துறையில் முதலீடுகளை அதிகரித்து ஏற்றுமதிகளை ஊக்குவிப்பதன் வாயிலாக பொம்மைகளின் தயாரிப்பு மற்றும் பிறப்பிடமாக, சர்வதேச முனையமாக இந்தியாவை எவ்வாறு உயர்த்துவது என்பது குறித்து அரசும் தொழில்துறையும் இந்தத் தளத்தின் வாயிலாக ஆலோசனையில் ஈடுபடும்.
மின் வர்த்தக வசதியுடன் கூடிய இந்த காணொலிக் கண்காட்சியில் 30 மாநிலங்கள், யூனியன் பிரதேசங்களைச் சேர்ந்த சுமார் 1000 பேர் தங்கள் பொருட்களை காட்சிப்படுத்துவர்.
பாரம்பரிய இந்திய பொம்மைகளுடன் மின்சார பொம்மைகள், பூம்பட்டாலான பொம்மைகள், புதிர்கள், விளையாட்டுக்கள் போன்ற நவீன பொம்மைகளும் இதில் இடம்பெறும்.
பொம்மைகளின் வடிவமைப்பு மற்றும் தயாரிப்பில் திறமை வாய்ந்த பிரபல இந்திய மற்றும் சர்வதேச பேச்சாளர்கள் கலந்துகொள்ளும் கருத்தரங்குகளும், விவாத நிகழ்ச்சிகளும் இந்த கண்காட்சியின் ஒரு பகுதியாக நடைபெறும்.
பாரம்பரிய பொம்மைகளின் கைவினை கலைப் பொருட்களின் செயல் விளக்கம், பொம்மை அருங்காட்சியகங்கள் மற்றும் ஆலைகளை காணொலி வாயிலாகக் கண்டு ரசிப்பது போன்ற ஏராளமான வாய்ப்புகள் இந்த கண்காட்சியின் மூலமாக குழந்தைகளுக்கு வழங்கப்படும்.
(Visitor Counter : 172
ஆயுஷ்
வேலை செய்யும் இடத்தில் மன அழுத்தத்தை குறைத்து செயல்திறனை அதிகரிக்க ‘ஒய்-பிரேக்’ செயலியை பயன்படுத்த வேண்டும்: மத்திய இணையமைச்சர் டாக்டர் முன்ஜ்பாரா வலியுறுத்தல்
வேலை செய்யும் இடத்தில் மன அழுத்தத்தை குறைத்து செயல்திறனை அதிகரிக்க ‘ஒய்-பிரேக்’ செயலியை பயன்படுத்த வேண்டும் என மத்திய இணையமைச்சர் டாக்டர் முன்ஜ்பாரா கூறியுள்ளார்.
ஆயுஷ் அமைச்சகத்தின் விடுதலையின் அம்ரித் மகோத்ஸவத்தின் ஒரு வார கொண்டாட்டம், ‘யோகா பிரேக் செயலி’ பயன்பாடு குறித்து இணைய கருத்தரங்குடன் நிறைவடைந்தது. இந்த இணைய கருத்தரங்கில், நாடு முழுவதும் இருந்து நிபுணர்கள், ஆர்வலர்கள் பங்கேற்றனர்.
இந்த இணைய கருத்தரங்கை தொடங்கி வைத்த ஆயுஷ் மற்றும் பெண்கள் மற்றும் குழந்தைகள் மேம்பாட்டுத்துறை இணையமைச்சர் டாக்டர் முன்ஜ்பாரா மகேந்திரபாய் கூறுகையில், ‘‘ ஒய்-பிரேக் நெறிமுறையில் உள்ள யோகாசனங்கள், மார்பு கூட்டை விரிவடையச் செய்து இதய அமைப்பு சிறப்பாக செயல்பட உதவுகிறது. நாடு முழுவதும் உள்ள மக்கள், பணி செய்யும் இடத்தில், மன அழுத்தத்தை குறைத்து செயல்திறனை மேம்படுத்த இந்த எளிய மற்றும் பயனுள்ள நெறிமுறையை பின்பற்றுவார்கள் என நம்புகிறேன்’’ என்றார்.
சுதந்திர இந்தியாவின் 75வது ஆண்டை கொண்டாட, நடத்தப்படும் அம்ரித் மகோத்ஸவம் ஆண்டு முழுவதும் தொடரும். பல நிகழ்ச்சிகளை நடத்த ஆயுஷ் அமைச்சகம், ஆகஸ்ட் 30ம் தேதி முதல் செப்டம்பர் 5ம் தேதி வரை ஒதுக்கியது. அப்போது ஆயுஷ் அமைச்சர் திரு சர்பானந்தா சோனாவால் மற்ற 4 மத்திய அமைச்சர்களுடன் இணைந்து ஒய்-பிரேக் கைப்பேசி செயலியை விஞ்ஞான் பவனில், கடந்த 1ம் தேதி நடந்த வண்ணமயமான நிகழ்ச்சியில் தொடங்கி வைத்தார்.
நாடு முழுவதும் 75,000 ஹெக்டேர் நிலத்தில் மருத்துவ தாவரங்களை நடுதல், மக்களுக்கு மூலிகை கன்றுகளை வழங்குதல், அயுஷ் முறையை பிரபலப்படுத்தும் இணைய கருத்தரங்குகள், கொவிட்-19க்கு எதிரான போராட்டத்தில் ஆயுஷ் முறைகளின் பங்கு உட்பட பல நிகழ்ச்சிகள் நடத்தப்பட்டன. இந்த நடவடிக்கைகள் 2022 ஆகஸ்ட் வரை தொடரும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752361
-----
(Visitor Counter : 211
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மின்சார சொகுசுப் பேருந்துகள் மூலம் பயண நேரத்தைக் குறைப்பதற்கான வழிகளைக் கண்டறிய வேண்டும்: மத்திய அமைச்சர் நிதின் கட்கரி
மத்திய சாலை போக்குவரத்து மற்றும் நெடுஞ்சாலைகள் துறை அமைச்சர் திரு நிதின்கட்கரி அசோக் லேலண்ட் நிறுவனத்தின் இ ஐ வி 22 என பெயரிடப்பட்டுள்ள, மின்சார இரட்டை அடுக்கு பேருந்து சேவையை மும்பையில் இன்று தொடங்கி வைத்தார். அப்போது பேசிய அவர், நீண்ட காலத்திற்கு உதவும் வகையில், நமது நாட்டின் போக்குவரத்து அமைப்பை மாற்ற வேண்டிய தேவை ஏற்பட்டுள்ளது எனவும், நகர போக்குவரத்து அமைப்பை சீரமைக்கும் நோக்கில் குறைந்த கார்பன் வெளியீடு மற்றும் அதிக பயணிகளை ஏற்றிச்செல்லும் வகையிலான மின்சார வாகனங்களை உருவாக்க முயற்சித்து வருவதாகவும் தெரிவித்தார். மேலும் பசுமை போக்குவரத்து தீர்வுகள் மீதான வாடிக்கையாளர்களின் தேவை அதிகரித்து வருவதால், மின்சார வாகன பயன்பாட்டினை ஊக்கப்படுத்தும் விதமாக, அரசின் தொலைநோக்கு, கொள்கைகள் உள்ளதாக தெரிவித்தார்.
மும்பையில் இன்று தொடங்கி வைக்கப்பட்ட அசோக் லேலண்ட் நிறுவனத்தின் இ ஐ வி 22 பேருந்து, இந்தியாவிலேயே தயாரிக்கப்பட்ட இந்தியாவின் முதல் மின்சார இரட்டை அடுக்கு பேருந்து ஆகும், இதில், பயணிகளின் பாதுகாப்புக்காக அதிநவீன வசதிகள் பொருத்தப்பட்டுள்ளதாக அந்த நிறுவனம் தெரிவித்துள்ளது.
நிகழ்ச்சியில் தொடர்ந்து பேசிய மத்திய அமைச்சர், மும்பையின் நாரிமன் பாயிண்ட் மற்றும் தில்லியை இணைப்பதற்கான 70 சதவீத பணிகள் ஏற்கனவே, முடிவுற்றுள்ளதாகவும், மின்சார சொகுசு பேருந்துகள் மூலம், மும்பை முதல் தில்லி வரையிலான பயண நேரத்தை 12 மணி நேரமாக குறைப்பதற்கான வழிகளைக் கண்டறிய வேண்டும் எனவும் தெரிவித்தார். ஆட்டோ மொபைல் வாகன எரிபொருளை பொருத்தவரை டீசலை விட, மின்சாரம் அதிக விலை கொண்டது. கச்சா எண்ணெய் இறக்குமதி அரசுக்கு மிகப்பெரிய சவாலாக உள்ளது. சூரிய சக்தி பயன்பாடு, மின்சாரத்திற்கான கட்டணத்தை வெகுவாக குறைத்துள்ளது என்று தெரிவித்தார்.
பெட்ரோல் மற்றும் டீசல் மூலம் 35 சதவீத மாசு ஏற்படுவதாகவும், மின்சாரம், எத்தனால், மெத்தனால், உயிரி எரிபொருள் டீசல் ஆகிய மாற்று எரிபொருளை இந்தியா உபயோகப்படுத்துவதற்கான நேரம் இது எனவும் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1852875
நிலக்கரி அமைச்சகம்
சத்தீஸ்கர் மாநில அரசு மற்றும் ரயில்வே அதிகாரிகளுடன் பல்வேறு திட்டங்கள் குறித்து மத்திய நிலக்கரி அமைச்சக செயலாளர் ஆய்வு
சத்தீஸ்கர் மாநில அரசு மற்றும் ரயில்வே அதிகாரிகளுடன் மத்திய நிலக்கரி அமைச்சகத்தின் செயலாளர் திரு அம்ரித் லால் மீனா உயர்நிலை ஆய்வுக் கூட்டத்தை நடத்தினார். தென்கிழக்கு மத்திய ரயில்வே அதிகாரிகளிடம் சத்தீஸ்கர் கிழக்கு ரயில்வே நிறுவனம் மற்றும் கிழக்கு மேற்கு ரயில்வே நிறுவன திட்டங்களின் பணிகள் குறித்து அவர் கேட்டறிந்தார். சிறப்பு நோக்க அமைப்பு மாதிரியில் அமைக்கப்பட்டு வரும் இரண்டு ரயில் வழித்தடங்களின் பணிகளின் விவரங்களையும் கேட்டறிந்தார்.
தென்கிழக்கு நிலக்கரி சுரங்கங்கள் நிறுவனத்தால் தற்போது மேற்கொள்ளப்பட்டு வரும் திட்டங்கள் குறித்த பல்வேறு விசயங்கள் பற்றி விவாதிப்பதற்காக சத்தீஸ்கர் அரசின் தலைமைச் செயலாளர் திரு அமிதாப் ஜெயினுடன் அமைச்சக செயலாளர் ஆலோசனை நடத்தினார். இந்த நிறுவனத்தின் கேவ்ரா மெகா திட்டம், நாட்டிலேயே முதன் முறையாக 50 மில்லியன் டன் நிலக்கரியை உற்பத்தி செய்து அண்மையில் சாதனை புரிந்தது. ஆசியாவிலேயே மிகப்பெரிய நிலக்கரி உற்பத்தி சுரங்கமாக இதனை உயர்த்துவதற்காக 70 மில்லியன் டன்னாக உற்பத்தியை விரிவுபடுத்தும் பணிகள் தற்போது மேற்கொள்ளப்பட்டு வருகின்றன. மாநில அரசு மற்றும் இதர பங்குதாரர்களின் ஒத்துழைப்போடு திட்டங்களை உரிய காலத்தில் திறம்பட நிறைவேற்றுவதன் அவசியத்தை திரு அமரித் லால் மீனா வலியுறுத்தினார்.
பிரதமர் அலுவலகம்
‘மக்கள் மருந்தக தின’ கொண்டாட்டங்களில் மார்ச் 7 அன்று பிரதமர் உரையாற்றவிருக்கிறார்
ஷில்லாங்கில் உள்ள வடகிழக்கு இந்திரா காந்தி பிராந்திய சுகாதார மற்றும் மருத்துவ அறிவியல் நிறுவனத்தில் 7500-வது மக்கள் மருந்தகத்தை பிரதமர் நாட்டுக்கு அர்ப்பணிக்கிறார்
‘மக்கள் மருந்தக தின’ கொண்டாட்டங்களில் மார்ச் 7 அன்று காலை 10 மணிக்கு காணொலி மூலம் பிரதமர் திரு. நரேந்திர மோடி உரையாற்றவிருக்கிறார்.
இந்நிகழ்ச்சியின் போது, ஷில்லாங்கில் உள்ள வடகிழக்கு இந்திரா காந்தி பிராந்திய சுகாதார மற்றும் மருத்துவ அறிவியல் நிறுவனத்தில் 7500-வது மக்கள் மருந்தகத்தை பிரதமர் நாட்டுக்கு அர்ப்பணிக்க உள்ளார்.
பிரதமரின் இந்திய மக்கள் மருந்தக திட்ட பயனாளிகளுடன் உரையாடவுள்ள பிரதமர், பங்குதாரர்களின் சிறப்பான பணியை அங்கீகரித்து அவர்களுக்கு விருதுகளையும் வழங்கவுள்ளார்.
மத்திய ரசாயனம் மற்றும் உரங்கள் அமைச்சர் இந்நிகழ்ச்சியில் பங்கேற்கிறார்.
பிரதமரின் இந்திய மக்கள் மருந்தக திட்டம்:
தரமான மருந்துகளை குறைந்த விலையில் வழங்குவதை இத்திட்டம் நோக்கமாக கொண்டுள்ளது.
நாட்டின் அனைத்து மாவட்டங்களிலும் மக்கள் மருந்தகங்கள் அமைக்கப்பட்டுள்ள நிலையில், கடைகளின் மொத்த எண்ணிக்கை 7499-ஐ தொட்டுள்ளது.
சந்தை விலையை விட 50 முதல் 90 சதவீதம் வரை குறைவான விலையில் இங்கு மருந்துகள் விற்கப்படுவதால், 2020-21 நிதி ஆண்டில் , ரூ. 3,600 கோடியை பொது மக்கள் சேமித்துள்ளனர்.
மக்கள் மருந்தக தினத்தை பற்றி:
மக்கள் மருந்தக திட்டம் குறித்து அதிக விழிப்புணர்வை உருவாக்குவதற்காக, மக்கள் மருந்தக வாரம் நாடு முழுவதும் மார்ச் 1 முதல் 7 வரை கொண்டாடப்படுகிறது.
‘மக்கள் மருந்தகம்- சேவையும், வேலைவாய்ப்பும்’ என்பது இதன் மையக்கருவாகும்.
வாரத்தின் கடைசி தினமான மார்ச் 7 அன்று மக்கள் மருந்தக தினம் கொண்டாடப்படுகிறது.
எரிசக்தி அமைச்சகம்
மின்சார அமைச்சகம்: விடுதலையின் அமிர்த மகோத்சவக் கொண்டாட்டம்
மின்சார சிக்கனம் குறித்த தேசிய பயிலரங்கை திறன்மிகு எரிசக்தி பயன்பாட்டுக்கான அலுவலகம் நடத்தியது
விடுதலையின் அமிர்த மகோத்சவத்தின் கீழ் எரிசக்தி சேமிப்பு வாரத்தை 2021 டிசம்பர் 8 முதல் 14 வரை மின்சார அமைச்சகம் கொண்டாடி வருகிறது.
இந்தியாவின் 75 வருட சாதனையை குறிக்கும் தேசிய கொண்டாட்டமான விடுதலையின் அமிர்த மகோத்சவத்தின் ஒரு பகுதியாக மின்சார அமைச்சகத்தின் வழிகாட்டுதலின் கீழ் மின்சார சிக்கனம் குறித்த தேசிய பயிலரங்கை திறன்மிகு எரிசக்தி பயன்பாட்டுக்கான அலுவலகம் 2021 டிசம்பர் 10 அன்று நடத்தியது.
பயிலரங்கில் பங்கேற்ற மின்சாரத் துறைச் செயலாளர் திரு அலோக் குமார், நான்கு அறிவுசார் பொருட்களை திறன்மிகு எரிசக்தி பயன்பாட்டுக்கான அலுவலக செயலாளர் மற்றும் இதர பிரமுகர்களின் முன்னிலையில் வெளியிட்டார். இந்திய-சுவிஸ் கட்டிட மின்சார சிக்கன திட்டத்தின் ஆதரவுடன் உருவாக்கப்பட்ட இந்த பொருட்கள், இந்தியாவின் நிர்ணயிக்கப்பட்ட தேசிய இலக்குகளை அடைய உதவும்.
'சந்தையை மாற்றியமைப்பதில் மின்சிக்கனம் மிக்க வீட்டு உபயோகப் பொருட்களின் பங்களிப்பு' எனும் தேசியப் பயிலரங்கையும் எரிசக்தி பயன்பாட்டுக்கான அலுவலகம் 2021 டிசம்பர் 10 அன்று நடத்தியது. விடுதலையின் அமிர்த மகோத்சவத்தின் ஒரு பகுதியாக இதுவும் நடைபெற்றது.
குளிர்சாதன பெட்டி மற்றும் ஏசி உற்பத்தியாளர்கள் சங்கம், நுகர்வோர் மின்னணு மற்றும் வீட்டு உபயோக பொருட்கள் உற்பத்தியாளர்கள் சங்கம் உள்ளிட்ட பல்வேறு அமைப்புகளின் பிரதிநிதிகள் இதில் பங்கேற்றனர்.
இந்த நிகழ்ச்சியை, திறன்மிகு எரிசக்தி பயன்பாட்டுக்கான அலுவலக தலைமை இயக்குனர் தொடங்கி வைத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1780464
மத்திய அமைச்சரவை
பிரதமரின் இலவச எரிவாயு இணைப்புத் திட்டத்தின் கீழ் பெண்களுக்கு எல்பிஜி இணைப்பு வழங்க மானியம் வழங்கும் திட்டத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், 2023-24 நிதியாண்டு முதல் 2025-26 வரையிலான மூன்று ஆண்டுகளில் 75 லட்சம் சமையல் எரிவாயு இணைப்புகளை விடுவிப்பதற்காக பிரதமரின் இலவச எரிவாயு இணைப்புத் திட்டத்தை நீட்டிக்க ஒப்புதல் அளிக்கப்பட்டது.
1. 14.2 கிலோ ஒரு சிலிண்டர் இணைப்பு - ஒரு இணைப்புக்கு ரூ.2200
2. 5 கிலோ இரட்டை சிலிண்டர் இணைப்பு - ஒரு இணைப்புக்கு ரூ.2200
3. 5 கிலோ ஒரு சிலிண்டர் இணைப்பு - ஒரு இணைப்புக்கு ரூ.1300
உஜ்வாலா 2.0-ன் தற்போதைய முறைகளின்படி, இலவச எரிவாயு திட்டப் பயனாளிகளுக்கு முதலாவது சிலிண்டர் மற்றும் அடுப்பு இலவசமாக வழங்கப்படும்.
14.2 கிலோ எடையுள்ள சமையல் எரிவாயு சிலிண்டருக்கு ஆண்டுக்கு 12 மறு நிரப்புதல்களுக்கு ரூ.200 மானியம் வழங்கப்படுகிறது. பிரதமரின் இலவச எரிவாயு திட்டத்தில் தொடராமல் போனால், தகுதியான ஏழைக் குடும்பங்கள் இத்திட்டத்தின் கீழ் உரிய பயன்களைப் பெற முடியாமல் போகலாம்.
ஏழைக் குடும்பங்களுக்கான சமையல் எரிவாயு இணைப்புகள் தூய்மையான சமையல் எரிபொருளை அணுக உதவும். பாரம்பரிய சமையல் எரிபொருளான விறகு, நிலக்கரி, மாட்டு சாணம் போன்றவற்றைப் பயன்படுத்துவதால் ஏற்படும் உடல்நலப் பிரச்சனைகளை நிவர்த்தி செய்ய உதவுகிறது. இது பெண்களின் உற்பத்தித்திறனை அதிகரிக்கும், மரம் சேகரிப்பதில் ஏற்படும் சிரமத்தை நீக்குவதன் மூலம் அவர்களின் வாழ்க்கைத் தரத்தை உயர்த்தும் மற்றும் சமையல் எரிபொருள் கிடைக்காததைத் தடுக்கும்.
சில தகுதிவாய்ந்த குடும்பங்களுக்கு இன்னும் சமையல் எரிவாயு இணைப்பு இல்லை. இதற்கு பல காரணங்கள் உள்ளன - அதிகரித்து வரும் மக்கள்தொகை, திருமணங்கள், இடம்பெயர்வு, குடும்பங்களின் அணுமயமாக்கல், விடுபட்ட வீடுகள், மிகவும் தொலைதூர இடங்கள் போன்றவற்றின் விளைவாக ஒவ்வொரு ஆண்டும் புதிய குடும்பங்கள் உருவாகின்றன. 31.08.2023 நிலவரப்படி 15 லட்சம் பிரதமரின் இலவச எரிவாயு இணைப்புகளுக்கான தேவை உள்ளது.
பாதுகாப்பு அமைச்சகம்
டிஆர்டிஓ தயாரித்த ஆக்சிகேர் கருவிகளை ரூ. 322.5 கோடி மதிப்பில் கொள்முதல் செய்ய பிஎம்ஐ கேர்ஸ் அறக்கட்டளை நிதி ஒதுக்கீடு
பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ-வின் 1,50,000 ஆக்சிகேர் கருவிகளை ரூ. 322.5 கோடி மதிப்பில் கொள்முதல் செய்வதற்கு பிரதம மந்திரியின் குடிமக்களுக்கான உதவி மற்றும் நிவாரணம்  அறக்கட்டளை நிதி ஒதுக்கியுள்ளது. எஸ்பிஓ2  வை அடிப்படையாகக்கொண்ட பிராணவாயு விநியோக முறையான ஆக்சிகேர், எஸ்பிஓ2 அளவுகளின் அடிப்படையில் நோயாளிகளுக்கு வழங்கப்படும் பிராணவாயுவை முறைப்படுத்தும் கருவியாகும்.
இந்த ஒதுக்கீட்டின் மூலம் பிராணவாயு சிகிச்சையில் பயன்படுத்தப்படும் முகக் கவசங்களும், மனிதர்களால் இயக்கப்படும் வகையிலான 1,00,000 கருவிகளும் 50,000 தானியங்கி ஆக்சிகேர் கருவிகளும் கொள்முதல் செய்யப்படும்.
இந்தப் பிராணவாயு விநியோக அமைப்பு முறை, ரத்த பிராணவாயு செறிவூட்டல் அளவுகளின் அடிப்படையில் பிராணவாயுவை வழங்கி, உயிருக்கு ஆபத்தான நிலையில் இருந்து மனிதர்களைக் காக்கும். மிகவும் உயரமான பனிப்பிரதேச இடங்களில் பணிபுரியும் ராணுவ வீரர்களுக்காக பெங்களூருவில் அமைந்துள்ள டிஆர்டிஓ-வின் ராணுவ உயிரி பொறியியல் & மின் வேதியியல் மருத்துவ ஆய்வகம் இந்த முறையை உருவாக்கியது. கள சூழ்நிலைகளுக்கு ஏற்ப செயலாற்றும் வகையில் உள்நாட்டிலேயே உருவாக்கப்பட்ட இந்த விநியோக அமைப்பு, கொவிட்-19 நோயாளிகளுக்கு சிகிச்சை அளிப்பதில் சிறந்த நிவாரணியாக இருக்கும்.
10 லிட்டர் பிராணவாயு சிலிண்டருடனான அடிப்படை அமைப்பில், எஸ்பிஓ2 அளவீடுகளின் அடிப்படையில் பிராணவாயுவின் போக்கு மனித சக்தியால் கட்டுப்படுத்தப்படுகிறது. மற்றொரு வகையில், மின்னணு கட்டுப்பாட்டு சாதனங்களின் உதவியுடன் பிராணவாயுவின் ஓட்டம் தானியங்கியாக கட்டுப்படுத்தப்படுகிறது.
குறைவான எஸ்பிஓ2 அளவுகள் உள்ளிட்ட பிரச்சினைகளின் போது தானியங்கி முறையில் எச்சரிக்கை ஒலி எழுப்பப்படும். ஆக்சிகேர் முறையுடன் ஒருங்கிணைக்கப்பட்ட பிராணவாயு சிகிச்சையின் போது பயன்படுத்தப்படும் முகக் கவசங்களின் சிறந்த செயல்திறனால் பிராண வாயுவின் பயன்பாடு 30-40% குறைகிறது. இந்த ஆக்சிகேர் கருவிகளை வீடுகளிலும், தனிமைப்படுத்தும் மையங்களிலும், கொவிட் சிகிச்சை மையங்கள் மற்றும் மருத்துவமனைகளிலும் பயன்படுத்தலாம்.
இந்தக் கருவியின் தொழில்நுட்பத்தை இந்தியாவில் உள்ள பலதரப்பட்ட தொழில் நிறுவனங்களுக்கு டிஆர்டிஓ உரிமை மாற்றம் செய்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717917
-------
(Visitor Counter : 228
பிரதமர் அலுவலகம்
மகாத்மா அய்யங்காளியின் பிறந்த நாளில் பிரதமர் அன்னாரை நினைவு கூர்கிறார்
பிரதமர் திரு நரேந்திர மோடி, மகாத்மா அய்யங்காளி அவர்களின் பிறந்த நாளில் அன்னாரை நினைவு கூர்ந்தார்.
பிரதமர் பகிர்ந்துள்ள ட்விட்டர் பதிவில், “மகாத்மா அய்யங்காளி போன்ற அரிய தலைவர்களுக்கு இந்தியா கடன்பட்டுள்ளது. ஒடுக்கப்பட்ட மக்களுக்கு அதிகாரம் அளிப்பது மற்றும் சமூக சீர்த்திருத்தங்களுக்காக அவர் ஆற்றிய பணிகள் என்றும் நமக்கு ஊக்கமளிக்கின்றன. அன்னாரின் பிறந்த நாளில் அவரை நினைவு கூர்கிறேன்” என்று தெரிவித்துள்ளார்.
PIB Headquarters
காலாவதியான அஞ்சலகக் காப்பீட்டுப் பாலிசிகளைப் புதுப்பித்துக் கொள்ள ஒரு வாய்ப்பு-சென்னை வடகோட்டம் தகவல்
அஞ்சலக ஆயுள் காப்பீடு மற்றும் ஊரக அஞ்சலக ஆயுள் காப்பீட்டிற்கான கடைசியாக செலுத்தப்பட்ட தேதியிலிருந்து தொடர்ச்சியாக ஐந்தாண்டுகள் பிரீமியம் செலுத்தப்படாத பாலிசிகள் அஞ்சலக ஆயுள் காப்பீட்டு விதிகளின்படி 01.01.2020 அன்று / அதற்குப் பிறகு புதுப்பிக்கும் தகுதியை இழந்து விடுகின்றன. இருப்பினும், இத்தகைய பாலிசிகளை புதுப்பிக்க ஒருமுறை வழங்கும் வாய்ப்பு நடவடிக்கையாக, நல்ல ஆரோக்கியத்துடன் இருப்பதற்கான மருத்துவச் சான்றிதழ் அளிக்கப்பட்டால், 31.12.2019 வரை புதுப்பித்துக் கொள்ளலாம். இத்தகைய பாலிசிகளை வைத்திருப்பவர்கள் காப்பீட்டுப் பயன்களைப் பெறுவதற்கு அருகில் உள்ள எந்த அஞ்சலகத்திலும் எழுத்துப்பூர்வமாக விண்ணப்பம் அளிக்கலாம்.
31.12.2019-க்கு பிறகு இத்தகைய பாலிசிகள் புதுப்பிக்கப்பட மாட்டாது. மேலும் இவை காலாவதியானவையாகக் கருதப்பட்டு விதிகளின்படி, ரத்து செய்யப்படும் என அஞ்சல் துறையின் சென்னை வடகோட்ட முதுநிலை கோட்ட கண்காணிப்பாளர் வெளியிட்டிருக்கும் செய்திக் குறிப்பில் தெரிவித்துள்ளார்.
திறன் மேம்பாடு மற்றும் தொழில் முனைவோர் அமைச்சகம்
இந்தியா-ஜப்பான் ஒத்துழைப்பு ஆசியா, இந்தோ-பசிபிக் மற்றும் ஒட்டுமொத்த உலகின் சிறந்த எதிர்காலத்திற்கு முக்கியப் பங்கு வகிக்கும் : மத்திய இணை அமைச்சர் திரு ராஜீவ் சந்திரசேகர்
டோக்கியோவில் உள்ள இந்தியத் தூதரகத்தில் நடைபெற்ற முதல் இந்தியா-ஜப்பான் திறன் மாநாட்டில் மத்திய திறன் மேம்பாடு மற்றும் தொழில்முனைவோர் துறை இணையமைச்சர் திரு ராஜீவ் சந்திரசேகர் காணொலி வாயிலாக உரையாற்றினார். இந்தியாவிற்கும் ஜப்பானுக்கும் இடையிலான வலுவான ஒத்துழைப்பை அவர் எடுத்துரைத்தார். இது பாதுகாப்பு, வர்த்தகம் மற்றும் பொருளாதாரம் போன்ற பாரம்பரிய துறைகளைத் தாண்டி தொழில்நுட்பம் மற்றும் திறன் மேம்பாடு போன்றவற்றுக்கும் விரிவடைந்துள்ளது என்று அவர் தெரிவித்தார்.
இந்தியா-ஜப்பான் ஒத்துழைப்பு ஆசியா, இந்தோ-பசிபிக் மற்றும் ஒட்டுமொத்த உலகின் சிறந்த எதிர்காலத்திற்கு முக்கியப் பங்கு வகிக்கும் என்று அவர் கூறினார். பிரதமர் திரு. நரேந்திர மோடி மற்றும் பிரதமர் ஃபுமியோ கிஷிடா ஆகியோரின் தலைமையின் கீழ், இரு நாடுகளுக்கும் இடையேயான ஒத்துழைப்பு விரிவடைந்து வருகிறது என்று அவர் குறிப்பிட்டார்.
செமிகண்டக்டர்கள் எனப்படும் குறை மின்கடத்திகள் தொடர்பாக இந்தியாவுக்கும் ஜப்பானுக்கும் இடையே சமீபத்தில் மேற்கொள்ளப்பட்ட புரிந்துணர்வு ஒப்பந்தம் குறித்தும் அமைச்சர் எடுத்துரைத்தார். உலகெங்கிலும் நம்பகமான கூட்டுச் செயல்பாடுகளின் முக்கியத்துவத்தை அவர் வலியுறுத்தினார்.
நாட்டின் வெற்றி மற்றும் பொருளாதார வளர்ச்சியில் திறன்கள் மிக முக்கிய பங்கு வகிப்பதாக அவர் தெரிவித்தார். இந்தியாவில், திறமை மற்றும் திறன் மேம்பாட்டுக்கு முன்னுரிமை அளிக்கப்படுகிறது என்று அவர் கூறினார்.
திறன் மையங்களை நிறுவ ஜப்பானிய தொழில்துறையினருடன் இணைந்து பணியாற்றுவதற்கான இந்திய அரசின் உறுதிப்பாட்டை அமைச்சர் எடுத்துரைத்தார்.
திறன் மையங்களின் விரிவான நெட்வொர்க் இன்று நம்மிடம் உள்ளது என்றும், சமீபத்திய ஆண்டுகளில் நமது உயர்கல்வி நெட்வொர்க் ஒரு திறன் நெட்வொர்க்குடன் ஒருங்கிணைக்கப்பட்டுள்ளது என்றும் அமைச்சர் தெரிவித்தார். திறன் என்பது இந்திய இளைஞர்களுக்கு வாய்ப்புகள் மற்றும் செழிப்புக்கான கடவுச்சீட்டு ஆகும். ஜப்பானிய தொழில்துறையுடன் இணைந்து பணியாற்றுவதற்கும், ஜப்பானிய தொழில்துறைக்கு தேவையான திறன்கள் மற்றும் திறன்களை வழங்குவதை நோக்கமாகக் கொண்ட திறன் மையங்களை உருவாக்குவதற்கும் அரசாங்கம் ஆர்வமாக உள்ளது என்று அவர் மீண்டும் வலியுறுத்தினார். இதில் மொழித் திறனும் அடங்கும். ஜப்பானிய தொழில்துறைகள் இந்திய திறன் வளர்ப்பு முறையை எதிர்காலத்திற்கு தயாராகவும், தொழில்துறை தயாராகவும் இருக்கும் ஒன்றாகப் பார்க்க முடியும். ஜப்பானில் கூடுதல் சான்றிதழ் மற்றும் பயிற்சி எதுவும் பெற வேண்டியதில்லை என்று அவர் மேலும் கூறினார்.
இந்த மாநாட்டில் பல்வேறு ஜப்பானிய அரசாங்க அமைச்சர்கள், அதிகாரிகள் மற்றும் ஜப்பானிய நிறுவனங்களின் பிரதிநிதிகள், இந்திய தூதர் சிபி ஜார்ஜ் மற்றும் இந்திய தொழில் கூட்டமைப்பின்  பிரதிநிதிகள் கலந்து கொண்டனர்.